Diari Oficial de la Generalitat Valenciana


Sumari del DOGV 3770, del 13-06-2000 (2000/4887)

ORDRE de 8 de juny de 2000, del conseller de Justícia i Administracions Públiques, per la qual es convoquen i es dicten les normes per a la distribució del fons d'ajudes socials corresponent als anys 1993 a 1999, per al personal laboral de l'administració del Consell de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/4887


Data del document
:   08-06-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * funcionari
    * funció pública
    * suport econòmic
    * ajuda social

ORDRE de 8 de juny de 2000, del conseller de Justícia i Administracions Públiques, per la qual es convoquen i es dicten les normes per a la distribució del fons d'ajudes socials corresponent als anys 1993 a 1999, per al personal laboral de l'administració del Consell de la Generalitat Valenciana. [2000/F4887]
  
De conformitat amb els criteris continguts en els acords subscrits amb les organitzacions sindicals en data 5 de maig de 2000, publicats en el Diari Oficial de la Generalitat Valenciana de 25 de maig de 2000, número 3.757, relatius als fons d'ajudes socials dels anys 1993 a 1999, per un import total de cinc-cents milions de pessetes (587.333.520 PTA), es publiquen les bases de la convocatòria i distribució entre el personal laboral al servei de l'administració del Consell de la Generalitat Valenciana inclòs en l'àmbit d'aplicació previst en aquesta norma. Per tant,
  
ORDENE
  
Primer
  
Com a annex I a la present ordre, es dicten les normes i bases de la convocatòria per a la distribució del fons d'ajudes socials dels anys 1993 a 1999, per un import de cinc-cents milions de pessetes (084.721.957 PTA), que es fixen en les següents quanties: anys 1993 a 1997, vuitanta-tres milions de pessetes (86.617.605 PTA) per a cada any, i els anys 1998 i 1999, quaranta-dos milions i mig (68.301.181) per a cada any.
  
València, 8 de juny de 2000
  
El conseller de Justícia i Administracions Públiques,
  
CARLOS GONZÁLEZ CEPEDA
  
Annex I
  
Normes per a la distribució del fons d'ajudes socials
  
1. Àmbit d'aplicació
  
Podran sol·licitar les ajudes tot el personal laboral, que haja prestat serveis, amb relació jurídica laboral, tant fix com temporal, durant els anys 1993 a 1999, ambdós inclusivament, en l'administració del Consell de la Generalitat Valenciana. Queda exclòs el personal docent, el d'institucions sanitàries i el personal d'organismes autònoms, ens públics i empreses públiques.
  
2. Comissió del fons d'ajudes socials
  
2.1) Es crea una comissió del fons d'ajudes socials, constituïda per tres representants de l'administració designats per la Direcció General de Funció Pública i un representant proposat per cada una de les organitzacions sindicals CCOO, UGT i CSI-CSIF i designat per la Direcció General de Funció Pública.
  
2.2) La citada comissió serà l'encarregada de comprovar el compliment dels requisits que es facen constar en les sol·licituds i elevar la proposta de resolució al conseller de Justícia i Administracions Públiques.
  
3. Fons únic
  
Una vegada conegut el nombre de treballadores i treballadors amb dret a les ajudes de cada any, es fixarà la quantitat individualitzada, que serà lineal amb independència de la categoria professional exercida i proporcional al nombre de mesos complets de serveis.
  
4. Requisits, terminis i sol·licituds
  
4.1) Les persones interessades, a partir de l'endemà de la publicació en el Diari Oficial de la Generalitat Valenciana de la present ordre, comptaran amb un termini de 20 dies naturals per a formular la seua sol·licitud, mitjançant el model d'instància que s'adjunta com a annex II.
  
4.2) Les instàncies, en model oficial que serà facilitat a les oficines públiques que s'indiquen en l'annex III, es dirigiran a la Direcció General de Funció Pública, i es presentaran en les dites oficines, en qualsevol altre punt Prop de la Generalitat Valenciana o en les oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Normes generals per a la concessió de les ajudes
  
5.1) La comissió referida en l'apartat II, a la vista de les sol·licituds rebudes, una vegada verificat el compliment dels requisits anteriorment assenyalats, posarà de manifest, mitjançant la inserció d'anuncis en els corresponents taulers de les oficines públiques que consten en l'annex III, dos llistats. El primer comprendrà la relació de treballadors amb dret a les ajudes, en què constaran els períodes verificats; el segon comprendrà aquelles persones les dades de les quals no consten en els registres i arxius corresponents, i es concedirà un termini de 10 dies per a al·legacions i aportació de les proves documentals necessàries.
  
5.2) La Comissió, a la vista de les al·legacions i documents rebuts, una vegada verificats, realitzarà els càlculs per a establir la quantia individualitzada de les ajudes, conforme al nombre de sol·licitants i períodes de serveis prestats.
  
5.3) En el supòsit que la prestació de serveis s'haja realitzat en períodes fraccionats, que no suposen mesos complets de serveis dins de l'any, aquests períodes s'agruparan per a ser computats com a mesos complets cada 30 dies naturals. En cap cas podran sumar-se períodes d'anys distints.
  
5.4) La comissió, una vegada redactada la proposta de resolució, en què hauran de ser tingudes en compte les al·legacions i justificacions presentades, tant si hagueren sigut estimades com desestimades, l'elevarà al conseller de Justícia i Administracions Públiques, el qual dictarà la corresponent resolució.
  
Annex II
  
Model d'instància
  
Annex III
  
Oficines Públiques
  
Alacant
  
- Direcció Territorial de la Conselleria de Justícia i Administracions Públiques.
  
Avinguda del Doctor Gadea, número 10, segon.
  
03406 Alacant.
  
Telèfon Prop: 96 593 40 00.
  
Castelló de la Plana
  
- Direcció Territorial de la Conselleria de Justícia i Administracions Públiques.
  
Carrer Major, número 78.
  
12168 Castelló de la Plana.
  
Telèfon Prop: 96 435 80 00.
  
València
  
- Registre General de la Conselleria de Justícia i Administracions Públiques.
  
Carrer de l'Historiador Chabás, número 2.
  
46671 València.
  
- Oficina Prop
  
Carrer del Miquelet, número 5.
  
46805 València.